Cisco IOS alapkonfiguráció

Nyissa meg az **IOS alapkonfiguracio.pka** fájlt Packet Tracer-ben.

Az alábbi feltételek szerint végezze el az eszközök és végberendezések konfigurációját!

1. Csatlakoztassa a *PC0*-t az *SW-doga* **FastEthernet0/1** portjához a megfelelő hálózati kábellel!
2. Állítsa be a *PC0*-n a következő értékeket
   1. IP cím: **192.168.0.10**
   2. Alhálózati maszk: **255.255.255.0**
   3. Alapértelmezett átjáró: **192.168.0.1**
3. Az eszközök konzolja jelszóval védett. Egyetlen ismert csatlakozási pont van a *Router1*-hez **Telnet**-en keresztül. Ennek jelszava a kurzusban használt alapértelmezett jelszó: **cisco**, a privilégizált mód jelszava a szintén alapértelmezett **class** szó. A Csatlakozzon rá a *Router1*-re Telnet-tel. A *Router1* **IP címe a Telnet-hez** a *PC0 alapértelmezett átjárójának címe*.
4. A *Router1* **banner**-jében megtalálja az *SW-doga* IOS eléréséhez szükséges információt!

***A következő konfigurációkat csak SW-doga-n végezze el!***

1. Használjon konzol kapcsolatot **SW-doga** kapcsoló elérésére! Lépjen be *SW-doga* operációs rendszerébe!   
   *A csatlakozáshoz használt kábelt* ***NE*** *törölje ki a feladat végén!*
2. Állítsa be az eszköz állomásnevét **SW-doga** szóra!
3. Védje a privilégizált módot titkos jelszóval! A jelszót a következőképpen tudja meg: Listázza ki a *Router1* futó konfigurációját, majd a GigabitEthernet0/1 interfészhez tartozó **description sorának utolsó szavát** használja titkos jelszónak a kapcsolón!
4. **Titkosítson** **minden nyílt szövegű jelszót** a konfigurációban!
5. Állítsa át a konzol mód jelszavát az alapértelmezett **cisco** szóra!
6. Állítson be **banner** üzenetet, amely a következő szöveget tartalmazza: **a Router1-nek csak a Telnet elerhetosege ismert!**
7. Védje a kapcsoló Telnet-el történő elérését a **cisco** jelszóval!
8. Állítsa be a kapcsolónak a **192.168.0.5 IP címet,** a **255.255.255.0 maszkkal** a megfelelő interfészre! Az interfész legyen **működőképes**!
9. **Mentse** a kapcsoló **konfigurációját** az NVRAM-ba!